**Ale mele toate**

*Rujoiu Mihai*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nu plâng de chin şi nici de sete

Ci doar de dorul ce-o să-mi vină

Şi nici de umbra vreunui nor

Poate de luna ce nu-mi dă lumină.

Nu zac de boală şi nici de foc

Poate de-un vis ce n-am avut

Şi nici de cântecul din codru

Ce-odat' prin el m-am tot pierdut.

Nu strig de jale şi nici de bucurie

Căci timp nu am aşa socot

Şi nici după umila-mi nostalgie

Că mi-a trecut şi nu mai pot.

Nu văd de umbre şi nici de stele

Când totu-i dus rătăcitor

Şi nici după valul din mare

Ce vrea etern a fi triumfător.

Eu plâng de ale mele toate

Ce-ncet s-au strâns şi m-au umbrit

Lăsându-mi chipul să se-afunde

În labirintul dorului neîmplinit.